**VALDYBOS POSĖDŽIO**

**PROTOKOLAS Nr.1**

 **2018.02.05.**

**Dalyvauja:**

|  |  |  |
| --- | --- | --- |
| 1 . PrezidentasPaulius Malžinskas | 4. Žydrūnas Grudzinskas | 7. |
| 2. Viceprezidentas Artūras Žarnovskis | 5. Nerijus Jakučionis | 8. |
| 3. Justinas Baužys | 6. Dalius Matvejevas |  |

**Nedalyvaujantys valdybos nariai:** Janas Nevoina, Kąstytis Valantinas

**Svečiai:** Viktoras Osetrovas, Laurynas Aržuolaits, Danielius Minkovskij, Vladimiras Buzmakovas

**Vieta:** Kavinė-restoranas Esse (Gedimino pr. 50), 12:30. Trukmė 2,5 val.

1. Posėdyje dalyvauja 6 iš 8 valdybos narių, kvorumas yra. Posėdžiui pirmininkauja Paulius Malžinskas, protokolą ruošia Justinas Baužys;
2. Darbotvarkė. Vienbalsiai pritarta prezidento siūlytai darbotvarkei;
* Informacija. Paulius Malžinskas informavo, kad jau sutvarkyti visi teisiniai formalumai ir Registrų centrui pateikti visi dokumentai dėl Valdybos narių įregistravimo.
* **1 klausimas: Valdybos veiklos principai, dažnumas, komunikavimo klausimai.**

**Informacija:** Justinas Baužys siūlo, reguliariai, kas mėnesį daryti Valdybos susitikimus, konkrečią mėnesio dieną, kad būtų galima iš anksto planuotis. Esant poreikiui susitikimai galės būti vykdomi dažniau, o nesant poreikiui atšaukiami. Prieš LFF Vykdomojo komiteto posėdžius ir po jų rengiami el. valdybos posėdžiai. Komitetai renkasi savo nuožiūra. Prezidentas pabrėžė, kad ankstesnė praktika parodė, kad kas mėnesį, ypač vasarą, susirinkti gali būti sunku.

**Sprendimas:** Vienbalsiai pritarta siūlymui. Paulius Malžinskas pasiūlys porą datos variantų ir sprendimą priimsime el. laiškais.

* **2 klausimas: Asociacijos direktoriaus skyrimas.**

**Informacija:** Paulius Malžinskas siūlo vadovaujantis sąjungos įstatais valdybai paskirti direktorių administracijos darbui. VRFS kas mėnesį iš LFF gauna 700 eur sumą, jos pakankama ne daugiau kaip vienam etatui išlaikyti dėl pasikeitusių SODROS mokesčių (0,5 etatas tampa labai ekonomiškai nenaudingas). Į direktoriaus pareigas siūlomas Laurynas Aržuolaitis.

Justinas Baužys pabrėžė, kad tokiam sprendimui reikia turėti VRFS biudžeto projektą. Taip į tokį sprendimą būtina įtraukti bendruomenę ir organizuoti konkursą. Taip pat neaišku, ar būtina turėti direktorių ar reikalinga kito pobūdžio pareigybė, pavyzdžiui, vyr. teisėjo, turnyrų organizatoriaus ar t. t.

Valdybos nariai pritaria nuomonei, kad nors direktorių skiria valdyba, tačiau daugiausia su juo turės dirbti Prezidentas, tad jo žodis turi būti lemiamas.

Prezidentas mano, kad kitų kandidatų negali pasiūlyti. Kiti valdybos nariai alternatyvos neturi.

**Sprendimas:** 5 “už” ir Justinui Baužiui balsuojant prieš, Laurynas Aržuolaitis skiriamas direktoriaus pareigoms nuo 03.01 iki Prezidento kadencijos pabaigos.

Viceprezidentas ir prezidentas, turi paruošti ir suderinti su valdyba direktoriaus pareigybės aprašą ir instrukciją, paruošti darbo sutartį. Finansinės sutarties detalės bus nustatytos kitame posėdyje patvirtinus biudžetą.

* **3 klausimas: Prezidento darbo apmokėjimo sąlygos.**

**Informacija:** Prezidentas informavo, kad pagal Asociacijos įstatus, jeigu su Prezidentu sudaroma darbo sutartis, tai Prezidento apmokėjimo sąlygas nustato ir sutartį su juo pasirašo Valdyba. Siūloma atidėti šį klausimą iki kito valdybos posėdžio. Prašoma Nerijaus Jakučionio pagalbos sudarant biudžetą.

Nerijus Jakučionis prašo pateikti VRFS apskaitos duomenys, kad galėtų pradėti darbą. Justinas Baužys prašo pateikti duomenys ir jam ir įtraukti į šio klausimo susirašinėjimą.

**Sprendimas.** Valdyba vienbalsiai pritaria klausimą atidėti iki bus parengtas VRFS biudžetas. Prezidento prašoma kuo skubiau pateikti apskaitos duomenis valdybos nariams ir kitam valdybos posėdžiui pateikti bent preliminarų biudžetą.

* **4 klausimas:** Prašymas LFF dėl paramos Asociacijos veiklai plėtoti.

**Informacija:** Aptartos galimybės vystyti bei stiprinti bendradarbiavimą su LFF pristatant VRFS galimybes, potencialius projektus ir pagrindžiant jų naudą Vilniaus regionui ir visam Lietuvos futbolui.

**Sprendimas:** Valdyba pritaria idėjoms ir kreipimuisi į LFF.

* **5 klausimas:** Asociacijos narių sąrašo svarstymas ir koregavimas.

**Informacija:** Prezidentas informavo, kad yra Asociacijos narių nevykdančių savo įsipareigojimų asociacijai ir nevykdančių futbolo veiklos. Aptariamas tokių klubų sąrašas. Taip pat pristatomi klubai, kurie pateikė prašymus tapti Asociacijos VRFS nariais.

**Sprendimas:**

Vienbalsiai nutarta **pašalinti šiuos narius:** VšĮ GB United, Asociacija SK Pionieriai, VšĮ FK 11 metrų ir VšĮ FK Rytas.

Vienbalsiai nutarta **priimti į narius:** VšĮ P. Gloso Sporto klubas (FK Medžiai), Baltijos futbolo akademija (BFA), SK Nemenčinė ir VŠĮ Gedimino sapnas (FK Geležinis Vilkas).

Taip pat nuspręsta surinkti papildomos informacijos apie Asociaciją SK Oniksas ir VŠĮ Gariūnai. Taip pat nuspręsta parašyti oficialų kreipimąsi į visus Vilniaus regiono klubus su prašymu tapti nariais.

* 6 klausimas: **Projektų svarstymas.** Vaikų futbolo projektas ir Vilniaus futbolas TV projektas.

**Informacija:** Valdyba išklausė Viktorą Osetrovą (vaikų kryptis) ir Lauryno Aržuolaičio su Danieliumi Minkovskiu (TV projektas) pristatymus.

**Sprendimas:** Valdyba vienbalsiai nusprendė įkurti Vaikų ir jaunimo ugdymo (pavadinimas svarstytinas) komitetą, kurį kuruos Valdybos narys Žydrūnas Grudzinskas. Jie artimiausiu metu susės prie stalo dėl U-8 turnyro organizavimo pasikvietę visas suinteresuotas šalis. Nutarta į komiteto veiklą ir narius įtraukti Viktorą Osetrovą.

Valdyba vienbalsiai nusprendė Vilniaus futbolo TV laikyti eksperimentiniu, nes yra daug neaiškumo dėl finansavimo, komunikavimo kanalų ir, svarbiausia, dėl poreikio. Reikia labiau akcentuoti įdomybes, o ne rezultatus. Skiriama 300 eurų, kad būtų sukurtos 3 laidos. Konsultantu ir projekto kuratoriumi skiriamas Dalius Matvejevas. Kai laidos bus sukurtos, bus dar vienas pristatymas valdyboje ir vertinamas auditorijos pasiekiamumas ir nauda bendruomenei.

* 7 klausimas: **Kiti klausimai ir pasiūlymai.**

**Sprendimas:**

1. Vasario 16 d. minėjimas. Viceprezidento nuomone bus per daug renginių ir per mažai laiko kokybiškai įgyvendinti minėjimą, todėl vienbalsiai nuspręsta neorganizuoti turnyrų ir apsiriboti komunikacinėmis priemonės.
2. Klubų Registracijos paskelbimas ir terminai, klubų registracijos sąlygų apsvarstymas. Pradėti registracija be informacijos apie starto mokesčius, kol nebus sudarytas biudžetas. Pirmenybių formatas bus svarstomas kitame posėdyje, kai bus aiškus dalyvaujančių komandų skaičius.
3. Dėl skatinimo sistemos, skirtingų mokėjimo planų – labai įdomi tema. Nutarta diskutuoti ir tęstį ją toliau, ieškomi optimalūs sprendimai. Viceprezidentas dėl registracijos siūlo pagalvoti apie skatinimo sistemą, kurią būtų galima iš anksto komunikuoti: gal įmanoma mažinti registracijos kainą, jei komanda registruojasi bent 2-3 turnyrams iš anksto (Lauko futbolas, salės futbolas, Snaigė, 7x7 ir t.t.). Nutarta plačiau ją nagrinėti kitame Valdybos posėdyje, nes klausimas irgi glaudžiai susijęs su Asociacijos veiklos biudžetu.
4. Kitus klausimus dėl laiko stokos nutarta svarstyti kitame Valdybos posėdyje.

Posėdžio pirmininkas Paulius Malžinskas

Posėdžio sekretorius Justinas Baužys